**Lag en idébank for nye produkter eller tjenester**

**Antall elever:**

Passer som par- eller gruppeoppgave (2–4 elever), men kan også løses individuelt.

**Tidsbruk:**

3-4 arbeidsdager

**Bakgrunn og mål med oppgaven:**

For at en bedrift skal utvikle seg, må den stadig fornye seg – enten ved å forbedre eksisterende produkter og tjenester, eller ved å utvikle helt nye. En idébank gjør det mulig å samle inn forslag fra ansatte, kunder og egne observasjoner, og gir inspirasjon til fremtidig utvikling.

I denne oppgaven skal dere undersøke hva bedriften tilbyr i dag, hva konkurrenter gjør, og samle inn kreative forslag som kan bli til noe nytt. Målet er å lage en oversiktlig og nyttig idébank som bedriften kan bruke videre.

**Hvordan kan dere jobbe med oppgaven:**

1. **Kartlegg hva bedriften tilbyr i dag**

Få hjelp av veilederen dere til å velge ut et område dere skal jobbe videre med:

* + Lag en oversikt over eksisterende produkter eller tjenester. Hvis det er veldig mange, velg ut et område dere vil fokusere på.
  + Snakk med de ansatte. Still spørsmål som:
    - Hvilke av disse er mest populære?
    - Er det noe som kunne vært gjort enklere, billigere eller morsommere?

1. **Undersøk konkurrenter**

Det er lurt å se litt hvordan ulike konkurrenter gjør det:

* + Se på nettsider, reklamer og sosiale medier fra lignende virksomheter
  + Hva tilbyr de som denne bedriften ikke har?
  + Er det noe dere savner?

1. **Samle inn ideer**

Prøv å finn metoder dere kan fornye bedriften på ved å samle inn ideer på ulik måter:

* + Spør ansatte: Har de hatt ideer de ikke har fått delt?
  + Lag en liten spørreundersøkelse eller samtale med kunder (hvis mulig) om hva de savner, men som ikke finnes i dag.
  + Bruk kreativ metode: idémyldring, tegning eller tankekart

1. **Sorter og organiser ideene**

Hvis dere har fått mange ideer kan det være lurt å samle dem sammen under ulike tema:

* + Grupper ideene etter tema, f.eks.:
    - Nye produkter
    - Bedre kundeservice
    - Digitale tjenester
  + Velg ut 2–3 ideer som er ekstra lovende, og utdyp hvorfor de er gode

1. **Lag en idébank (presentasjon og/eller dokument):**

Nå skal de 2-3 ideene dere har valgt settes inn i en presentasjon.

* + Bruk tekst, stikkord og bilder for å presentere ideene
  + Sørg for at det er lett å forstå hva ideen går ut på og hvem den passer for

**Presentasjon av resultatet:**

Avtal et møte med veilederen din, en gruppe ansatte eller med ledelsen slik at du/dere kan presentere det dere har laget. Velg én eller flere presentasjonsformer.

1. **Muntlig presentasjon:** Forklar idébanken for ledelsen eller ansatte
2. **Visuell plakat:** Lag en oversikt med de beste ideene på én plansje
3. **Digital dokumentasjon:** Del en PowerPoint eller PDF med hele idébanken

**Tid til forbedringer etter fremleggelse:**

Når dere har fått tilbakemeldinger fra de som har sett på det dere har laget, kan dere gjøre noen endringer på den for at det skal bli mer tilpasset arbeidsplassens behov. Sett av en dag til å justere materiell eller ideer basert på tilbakemeldinger. Presenter den så på nytt eller gi resultatet til den dere blir enige om.

**Lykke til!**